Unionin tuomioistuimen määräys (seitsemäs jaosto) 18.9.2012 – Omnicare vastaan SMHV
(asia C-588/11 P)
Muutoksenhaku – Yhteisön tavaramerkki – Hakemus sanamerkin ”OMNICARE” rekisteröimiseksi yhteisön tavaramerkiksi – Väite – Valituslautakunnan päätös, jolla hylätään rekisteröintihakemus – Kanne – Unionin yleisen tuomioistuimen päätös, jolla hylätään tämä kanne – Väitteen peruuttaminen – Muutoksenhaku – Lausunnon antamisen raukeaminen
Yhteisön tavaramerkki – Muutoksenhakumenettely – Lausunnon antamisen raukeaminen – Yhteisön tavaramerkin hakijan tekemä valitus sellaisesta unionin yleisen tuomioistuimen tuomiosta, jolla vahvistetaan valituslautakunnan
päätös, jolla hylätään rekisteröinti – Rekisteröintihakemusta vastaan esitetyn väitteen peruuttaminen – Asian käsittelyn päättyminen (Neuvoston asetuksen N:o 40/94 63 artikla) (ks. 11 ja 12 kohta)
Aihe
Valitus unionin yleisen tuomioistuimen (ensimmäinen jaosto) asiassa T-290/09, Omnicare vastaan SMHV – Astellas Pharma (OMNICARE),
9.9.2011 antamasta tuomiosta, jolla kyseinen tuomioistuin hylkäsi kanteen, jolla sanamerkin ”OMNICARE” rekisteröimistä luokan
42 palveluille hakenut yritys vaati kumoamaan sisämarkkinoiden harmonisointiviraston (SMHV) neljännen valituslautakunnan 14.5.2009
tekemän päätöksen (asia R 402/2008-4), jolla kumottiin väiteosaston päätös hylätä luokkien 35, 41 ja 42 palveluille rekisteröidyn
kansallisen tavaramerkin ”OMNICARE” haltijan tekemä väite – Asetuksen N:o 207/2009 8 artiklan 1 kohdan b alakohdan tulkinta
ja soveltaminen – Aikaisemman tavaramerkin tosiasiallisen käytön käsite – Tavaramerkki, jota käytetään maksutta suoritettuja
palveluja varten
Ratkaisu
1)
Lausunnon antaminen Omnicare Inc:n valituksesta raukeaa.
2)
Omnicare Inc. velvoitetaan korvaamaan sisämarkkinoiden harmonisointivirastolle (tavaramerkit ja mallit) (SMHV) tässä oikeusasteessa
ja välitoimimenettelyssä aiheutuneet oikeudenkäyntikulut.
3)
Omnicare Inc. ja Astellas Pharma GmbH vastaavat omista oikeudenkäyntikuluistaan.